Vermərəm səni (Aşıq Qurbani)
Başma döndüyüm ay pərizada,
Can içində cana vermərəm səni. 
Neylərəm bostanı, neylərəm bağı, 
Yüz bağu-bostana vermərəm səni!

Dağlarda maralsan, çöllərdə ceyran, 
Ordubad, Naxçıvan boyuna heyran, 
Tamaşaya gələr cəmi Gülüstan,
Güllü Dağıstana vermərəm səni.

Qurbani der: can içində can gələ,
Yaş yerinə gözlərimdən qan gələ, 
Camalm görməyə Süleyman gələ, 
Taxti-Süleymana vermərəm səni!
Qoşmalar